**MTÜ Eesti Metsaühistu üldkoosolek 21.02.2021**

**Protokoll**

**Toimumiskoht: Ubari Looduskeskuses**

**Algus: 12.15**

**Lõpp: 14.05**

**Kohalolijate registreerimine:** kohal 11 metsaühistu liiget, volitused saatsid 46 liiget. Seega osaleb üldkoosolekul 57 metsaühistu liiget.

Osalejate nimekiri lisatud protokollile ( lisa 1). Koosolek on otsustusvõimeline.

**Protokollilised küsimused:**

Üldkoosoleku juhataja kinnitamine:

Ettepanek kinnitada koosoleku juhatajaks Priit Adler

vastuhääli: 0

erapooletuid: 1

poolt: 56

Üldkoosoleku protokollija kinnitamine:

Ettepanek kinnitada koosoleku protokollijaks Piret Niinepuu-Kiik

vastuhääli: 0

erapooletuid: 1

poolt: 56

Otsus: kinnitada koosoleku juhatajaks Priit Adler ja protokollijaks Piret Niinepuu-Kiik

**Üldkoosoleku päevakorra kinnitamine.**

Koosoleku juhataja loeb ette päevakorra.

Ettepanek kinnitada päevakord:

vastuhääli: 0

erapooletuid: 0

poolt: 57

Otsus: kinnitada päevakord.

 **• 2019 aasta aastaaruande kinnitamine.**

Rünno Viir tutvustab aruannet

Päevakorrapunkt on üldkoosoleku päevakorras alljärgneval põhjusel: koroonaviirusest tingitud olukorra tõttu jäi 2020 aasta kevadel koosolek ära.

Priit Adler: ettepanek kinnitada 2019 a aastaaruanne.

vastuhääli: 0

erapooletuid: 0

poolt: 57 ühistu liiget

Otsus: kinnitada 2019 a aastaaruanne.

 **• 2020 aasta aastaaruande kinnitamine.**

Rünno Viir tutvustab aruannet

Meie metsaühistu poolt tehtud raietehingute rahalised väärtused ei kajastu MÜ bilansis. Tegu on sellisel juhul metsaomaniku ja raietööde teostaja vahelise tehinguga. Metsaühistu esindaja teostab selle tegevuse juures järelvalvet.

Allan Selin: Millised rahalised liikumised siis kajastuvad?

RV: toetused metsaühistule, nõustamised, ühistuline tegevus, toetused metsaühistu liikmetele.

Priit Adler: ettepanek kinnitada 2020 a aastaaruanne.

vastuhääli: 0

erapooletuid: 0

poolt: 57

Otsus: kinnitada 2020 a aastaaruanne.

**• Liikmemaksu suurus ja selle muutmine.**

Allan Selin: Kuhu kulub liikmemaks?

RV: Kohtukulude katteks, ühistulised kulud, mis ei käi toetuse alla. Teen ettepaneku arvestada nendelt ühistu liikmetelt kes toetust saavad, nende toetussummast liikmemaks maha tasaarveldusega.

Aarne Plunt: Ettepanek – panna ühistu pangakonto nr kodulehele, see kergendaks liikmemaksu kogumist.

Priit Adler: kinnitada ettepanek liikmemaksu tasaarveldamise kohta ja ühistu pangakonto numbri lisamine kodulehele.

vastuhääli: 0

erapooletuid: 0

poolt: 57

Otsus: Peale käesolevat koosoleku tasaarveldada liikmemaks otse toetuse summast ja lisada ühistu pangakonto number kodulehele.

 **• Eesti Metsaühistu nõuded ja nende menetlemine.**

RV: Endine Eesti Metsaühistu juhatuse liige Peep Põntson on endiselt MÜ-le võlgu 6000.- € ja see on aastaaruandes miinusreal. Annab lühikese ülevaate PP ja temaga seotud metsaühistu majanduslikust olukorrast.

Hardi Printmann: Kas kohtusaaga on lõppenud?

RV: PP on vaidlustanud 06.06.2018 aasta üldkoosoleku otsuse maakohtus.

Maakohus on teinud otsuse kus üldkoosolek oli õiguspärane. PP vaidlustas maakohtu otsuse ringkonnakohtus. Ringkonnakohus on saatnud otsuse maakohtule tagasi – seega lõplikku tulemust veel ei tea.

Allan Selin: Ootame kuni kohtuveskid jahvatavad ja ei algata ise mingeid kohtuvaidlusi.

Priit Adler: ettepanek oodata olukorra selginemist.

vastuhääli: 0

erapooletuid: 0

poolt: 57

Otsus: metsaühistu ootab kohtuvaidluse tulemit ja ei astu ise täiendavaid samme.

 **• SA Erametsakeskuse toetuste määruse muudatused 2021 aastal ja sellest tulenevad ühistulise tegevuse muudatused Eesti Vabariigis.**

RV: tutvustab 22.01.2021 kehtima hakanud siseriiklike toetuste määrust.

Allan Selin: palju meil liikmeid on?

RV: 342

Allan Selin: siis ei ole ju asi lootusetu, igaüks püüab kaasata mõne tuttava metsaomaniku, ka mõlemad abikaasad võivad olla metsaühistu liikmed.

Jaanus Riibe: kas ei oleks mõeldav ühineda mõne teise väiksema metsaühistuga?

RV: Tõepoolest võib osutuda mõistlikuks taotleda toetusi mõne teise metsaühistuga ühiselt. Uus toetuste määrus seda ühistaotlemist soosib.

Seepärast palun üldkoosolekult volitust ühistaotlemise osas läbirääkimiste pidamiseks ja ühistaotlemiseks.

Priit Adler: ettepanek suurendada metsaühistu liikmete arvu tegevuse jätkamise nimel ja kaasates tegevusse juba olemasolevaid liikmeid ning anda Rünno Viirile volitus ühistaotlemise osas läbirääkimiste pidamiseks ja ühistaotlemiseks.

vastuhääli: 0

erapooletuid: 1

poolt: 56

Otsus: suurendada metsaühistu liikmete arvu tegevuse jätkamise nimel ja kaasates tegevusse juba olemasolevaid liikmeid ning anda Rünno Viirile volitus ühistaotlemise osas läbirääkimiste pidamiseks ja ühistaotlemiseks.

 **• Vastamine ühistu liikmete järelepärimistele.**

RV: Tutvustab üraskikahjustuste ennetamise toetust.

Sellest aastast saab toetust ka üraskitõrje peale kuni 500,- € kinnistu kohta.

Käsitletakse chaga kasvatuse võimalusi Eestis.

RV: Metsaühistu liige Teele Eensaar on palunud edastada käesoleva päevakorra punkti juures alljärgneva sõnumi:

Mina loodan, et metsaühistu on oma liikmete jaoks rohkem partner ja kohal.
Metsaühistu peaks meid, metsaomanikke, igati nõustama ja toetama, sest vaid koos saame eesmärgipäraselt tegutseda. Soovin selleks ühistule rohkem tahtmist ja jõudu.

Priit Adler: loen koosoleku lõppenuks

Koosoleku juhataja Priit Adler …………………………………………

Protokollija Piret Niinepuu-Kiik ……………………………………